cyanic-selkie/wikianc huggingface dataset:
Νομός Φθιώτιδας
Χειμερινός τουρισμός
Το χιονοδρομικό κέντρο του Παρνασσού που λειτουργεί στη θέση Φτερόλακκα και σε υψόμετρο 1800 μέτρα, είναι το ισχυρό χαρτί τουριστικής ανάπτυξης του νομού, καθώς η εγγύτητά του στην πρωτεύουσα την Αθήνα, τη Λαμία και την Πάτρα και οι καλές εγκαταστάσεις του το καθιστούν από τα προσβασιμότερα κέντρο χειμερινού τουρισμού.
Οικονομικές δραστηριότητες
Ο πληθυσμός ασχολείται με αγροτικές δραστηριότητες και κυρίως τη γεωργία, την κτηνοτροφία και την υλοτομία. Συστηματική γεωργική εκμετάλλευση με επιστημονικό τρόπο οργανωμένη γίνεται στην πεδιάδα του Δομοκού λόγω της αποξήρανσης της προϋπάρχουσας λίμνης Ξυνιάδας. Επίσης σημαντική γεωργική εκμετάλλευση γίνεται και στην πεδιάδα του Σπερχειού. Κύρια γεωργικά προϊόντα του νομού είναι τα δημητριακά, τα όσπρια και οι πατάτες, τα λαχανικά, τα αμπέλια και τα φυτώρια καρποφόρων δέντρων. Από δενδροκαλλιέργειες, η ελαιοκαλλιέργεια και η καλλιέργεια κελυφωτού φιστικιού είναι οι πιο αναπτυγμένες.
Όσον αφορά τη βιομηχανία, υπάρχουν μικρά εργοστάσια ζυμαρικών, αλευρόμυλοι, ορυζόμυλοι, βαμβακοελαιουργεία και υφαντουργίες. Πιο αναπτυγμένη θεωρείται η οικοτεχνία αφού λειτουργούν πολλές βιοτεχνίες παραγωγής και επεξεργασίας προϊόντων. Το 54,3% των επιχειρήσεων του νομού ασχολούνται με το χονδρικό και λιανικό εμπόριο, το 14,5% στις κατασκευές, στα ξενοδοχεία και στα εστιατόρια το 13,3%.
Ορυκτός πλούτος
Πλούσιος σε ορυκτά είναι ο νομός. Μεγαλύτερο και σημαντικότερο κοίτασμα είναι αυτό του σιδηρονικελίου στη Λάρυμνα που το εκμεταλλεύεται η βιομηχανία ΛΑΡΚΟ. Άλλα ορυκτά που υπάρχουν στο νομό είναι βωξίτης, αχρωμίτης, λευκόλιθος, μαγγάνιο, νικέλιο, χαλκός, αλλά δεν είναι σε σημαντική ποσότητα. Κοιτάσματα λιγνίτη και σιδηροπυρίτη που υπήρχαν τα προηγούμενα χρόνια έχουν σήμερα εξαντληθεί.
Αλιεία
435 αλιευτικά σκάφη παράκτιας αλιείας στα λιμάνια της Αγίας Μαρίνας, της Στυλίδας, της Λάρυμνας, της Αγίας Τριάδας, των Καμένων Βούρλων και του Καραβόμυλου κυρίως, 34 μονάδες ιχθυοκαλλιέργειας και ιχθυογενετικοί Σταθμοί, 816 απασχολούμενοι στη θαλάσσια αλιεία. Μέση ετήσια (Μ.Ε.) αλιευτική παραγωγή ψαριών 2.500 τόνους ενώ οστράκων είναι 700 τόνοι, κυρίως κυδώνια. Υπάρχουν επίσης, σύμφωνα με τις επίσημες άδειες, 12.000 ερασιτέχνες ψαράδες και 14 αλιευτικοί σύλλογοι. Στη Φθιώτιδα λειτουργούν 46 βιομηχανίες ιχθυοκαλλιέργειας οι περισσότερες εκ των οποίων στο κόλπο της Λάρυμνας και οστρακοκαλλιέργειας, οι περισσότερες εκ των οποίων βρίσκονται στον Μαλιακό κόλπο.
Εσωτερικοί σύνδεσμοι
thumb|left|Αεροφωτογραφία της [[Εκκάρας Δομοκού Φθιώτιδας]]
Παραπομπές
Κατηγορία:Νομός Φθιώτιδας
Πήτερ Ούλουφ Μπρόντστεντ
Ο Πήτερ Ούλουφ Μπρόντστεντ (δανικά: Peter Oluf Brøndsted, Φρέεριγκ, 17 Νοεμβρίου 1780 – Κοπεγχάγη, 26 Ιουνίου 1842) ήταν Δανός θεολόγος, φιλόλογος, αρχαιολόγος, αρχαιόφιλος και περιηγητής.
Βιογραφικό
Ο Πήτερ Ούλουφ Μπρόντστεντ γεννήθηκε στις 17 Νοεμβρίου 1780 στο Φρέεριγκ της Δανίας, ένα μικρό χωριό κοντά στο Ώρχους. Ο πατέρας του ήταν ιερέας και παρά την επαρχιώτικη ανατροφή του η συμπεριφορά του δεν ήταν καθόλου χοντροκομμένη ή παλιομοδίτικη. Σε ηλικία 16 ετών εκινείτο με ευκολία σε όλους του κοινωνικούς κύκλους και ήταν ήρεμος και απλός στην εμφάνιση. Η καλή του υγεία και η γερή του κράση τον βοήθησαν πολύ αργότερα όταν ταξίδευε κάτω από πολύ αντίξοες συνθήκες. Όταν ήταν νεαρός θαύμαζε τον Ναπολέοντα και δεν του άρεσαν οι Εγγλέζοι αλλά αργότερα άλλαξε ριζικά τη γνώμη του και για τους δύο. Αποφοίτησε από το πανεπιστήμιο της Κοπεγχάγης το 1802 με πτυχίο θεολογίας και συνέχισε σε φιλολογικές σπουδές, όπου το 1804 πρώτευσε με διάκριση. Έπαιρνε ενεργά μέρος στην κοινωνική ζωή της Κοπεγχάγης, του άρεσε πολύ η μουσική και ήταν άριστος πιανίστας. Αρραβωνιάστηκε με τη δεκαπεντάχρονη Φρειδερίκη Κοές (δανικά: Frederikke Koës), την οποία όμως πολύ σύντομα άφησε μόνη για επτά χρόνια, καθώς το 1806 ο Μπρόντστεντ, μαζί με τον αδελφό της αρραβωνιαστικιάς του, φιλόλογο Γκέοργκ Κοές (δανικά: Georg Hendrick Carl Koës), ξεκίνησε για το ταξίδι των παιδικών του ονείρων, να επισκεφθεί την Ελλάδα. Για το ταξίδι τους αυτό υποστηρίχθηκαν οικονομικά ο μεν Μπρόντστεντ από το ταμείο «ad Usos Publicos» και ο Κοές από την οικογένειά του. Στη διαδρομή για τον τελικό προορισμό τους καθυστέρησαν στη Γερμανία λόγω της μάχης της Ιένας και πήραν μέρος στο πανηγύρι για τους γάμους του Γκαίτε στη Βαϊμάρη. Στη Δρέσδη συνάντησαν τον Δανό ποιητή Άνταμ Ελλενσλέγκερ (δανικά: Adam Oehlenschläger) ο οποίος τους ακολούθησε μέχρι το Παρίσι. Ο Μπρόντστεντ και ο Κοές έμειναν στο Παρίσι πάνω από τρία χρόνια, μελετώντας σε βιβλιοθήκες και εξετάζοντας συλλογές, προετοιμαζόμενοι για την επίσκεψή τους στην Ελλάδα. Το καλοκαίρι του 1809 άφησαν το Παρίσι κατευθυνόμενοι προς τη Ρώμη, την οποία είχαν καταλάβει οι Γάλλοι την ίδια χρονιά. Στο Παρίσι συνάντησαν τρία πρόσωπα που θα γίνονταν οι στενοί τους φίλοι και συνταξιδιώτες τους στην περιήγησή τους στην Ελλάδα: τον Γερμανό αρχιτέκτονα Καρλ Χάλλερ φον Χάλλερσταϊν από τη Νυρεμβέργη, τον Γερμανό ζωγράφο Γιάκομπ Λινκ από τη Βυρτεμβέργη και τον βαρώνο Όττο Μάγκνους φον Στάκελμπεργκ από την Εσθονία. Οι πέντε μαζί σχεδίασαν το ταξίδι τους στην Ελλάδα. Για να αποφύγουν δυσκολίες που τυχόν ανέκυπταν από τις τουρκικές αρχές, οι δύο Δανοί ενεργούσαν ως διπλωματικοί εκπρόσωποι στην Υψηλή Πύλη, ο Χάλλερ φον Χάλλερσταϊν θα έκανε τον γραμματέα τους ενώ ο Στάκελμπεργκ και ο Λινκ θα ακολουθούσαν σαν απλοί ταξιδιώτες. Ο πρωταρχικός τους σκοπός ήταν να προετοιμάσουν μία περιγραφή της Ελλάδος, αρχαίας και νέας, της τοπογραφίας, της ιστορίας, της τέχνης και των εθίμων της. Η μελέτη της ελληνικής μουσικής από τον Κοές θα προσθέτονταν στην περιγραφή, αλλά δυστυχώς ποτέ δεν δημοσιεύτηκε.
Η επιστροφή του στη Δανία
thumb|250px|left|Ο Πήτερ Ούλουφ Μπρόντστεντ σε σχέδιο του μινιατουρίστα Henrik Plötz. Τον Σεπτέμβριο του 1812 ξεκινά το ταξίδι της επιστροφής στη Δανία. Επισκέπτεται στη Ζάκυνθο τον τάφο του φίλου του Γκέοργκ Κοές. Η κοντέσα Μαρία Λούντζη, χήρα του προξένου της Δανίας στη Ζάκυνθο Αναστάσιου Λούντζη, ενημερώνει τον Μπρόντστεντ για τις λεπτομέρειες του θανάτου του φίλου του. Η Μαρία Λούντζη φρόντιζε τον Κοές τις τελευταίες μέρες της ζωής του. Ο γιος της Νικολός Λούντζης (1798-1885), δεκαπεντάχρονος τότε, ακολούθησε τον Μπρόντστεντ στη Δανία και έγινε πολύ καλός φίλος της χώρας αυτής. Παρέμεινε στη Δανία μέχρι το 1819 κάνοντας το σπίτι του Μπρόντστεντ δεύτερο σπίτι του. Φεύγοντας από τη Ζάκυνθο σταμάτησαν στην Κεφαλλονιά και την Ιθάκη πριν φτάσουν στην Πρέβεζα τη 12η Δεκεμβρίου 1812. Εκεί ο Μπρόντστεντ συναντάται με τον Αλή Πασά στο σεράι του (στα Παλιοσάραγα). Στο σεράι της Πρέβεζας σίγουρα συζητήθηκε ο γαλλο-ρωσικός πόλεμος, καθότι την εποχή εκείνη ο στρατός του Ναπολέοντα είχε φτάσει στη Μόσχα αλλά οπισθοχώρησε λόγω του δριμύ χειμώνα. Ο Μπρόντστεντ εμμέσως αναφέρεται στην καταστροφή της γαλλικής φρουράς της Πρέβεζας από τον Αλή το 1798 και την αποστολή των κεφαλιών των Γάλλων στην Κωνσταντινούπολη. Ο Μπρόντστεντ δίνει ενδιαφέροντα στοιχεία για τις σχέσεις του Αλή με τους Γάλλους, αναφέροντας σαν πληροφοριοδότες του κάποιους Έλληνες των Ιωαννίνων. Μετά τις νίκες του Ναπολέοντα στην Ιταλία, ο Αλή προσπαθεί να αλλάξει πολιτική υπέρ των Γάλλων, αλλά αργότερα αλλάζει γνώμη και γίνεται και πάλι εχθρικός προς τους Γάλλους, γεγονός που ιδιαίτερα ενοχλεί τον Ναπολέοντα. Οι «ερωτοτροπίες» του Αλή με τους Γάλλους παίρνουν διάφορες μορφές, περίεργες μερικές φορές, όπως αυτή της κατάσχεσης αρκετών κιβωτίων με εξαίρετα αρχαία ελληνικά βάζα, τα οποία ήταν έτοιμα για φόρτωση προς την Αγγλία από τον Τζοβάνι Μπατίστα Λουζιέρι, εκπρόσωπο του λόρδου Έλγιν. Μετά την κατάσχεσή τους ο Αλή τα δωρίζει στον Ναπολέοντα. Μπορεί ίσως η πράξη αυτή να είχε κατάλληλα ενορχηστρωθεί από τον Γάλλο πρόξενο στην Αθήνα Φωβέλ. Ο Μπρόντστεντ συναντάται με τον Αλή Πασά τρεις φορές όπως ο ίδιος περιγράφει στο ημερολόγιό του. Περνά τον Ιανουάριο και τον μισό Φεβρουάριο του 1813 στα Ιωάννινα, την πρωτεύουσα του πασαλικιού του Αλή.
Από την Κέρκυρα φεύγει για την Ιταλία, μένει στη Ρώμη για πέντε εβδομάδες και μετά από στάσεις στη Φλωρεντία, Βενετία, Βιέννη, και αρκετές γερμανικές πόλεις, επιστρέφει στη Δανία τον Σεπτέμβριο του 1813. Παντρεύεται την αρραβωνιαστικιά του Φρειδερίκη Κοές και στα επόμενα τέσσερα χρόνια κάνουν τρία παιδιά, έναν γιο και δύο κόρες. Λίγες μέρες μετά την τρίτη γέννα η γυναίκα του πεθαίνει και ο Μπρόντστεντ αποφασίζει να αφήσει τα τρία μικρά του παιδιά στη δίδυμη αδελφή τής γυναίκας του και τον άντρα της και να επιστρέψει στη Ρώμη για να συνεχίσει την εργασία της έκδοσης των αποτελεσμάτων των ερευνών του στην Ελλάδα, την οποία θεωρούσε πλέον ως τον κύριο σκοπό της ζωής του. Τον Σεπτέμβριο του 1818 φεύγει από τη Δανία για τη Ρώμη. Συναντά και πάλι τον Γκαίτε στη Βαϊμάρη. Στη Νυρεμβέργη μαθαίνει από τον αδελφό του Φον Χάλλερσταϊν ότι ο αρχιτέκτονας Καρλ Χάλλερ σκοτώθηκε στην κοιλάδα των Τεμπών, όπου τον είχε προσλάβει ο Βελή πασάς, γιος του Αλή, για να κατασκευάσει μία γέφυρα. Τον Ιανουάριο του 1819 επιστρέφει στη Ρώμη. Τον Μάιο του ίδιου χρόνου επισκέπτεται και πάλι τη Ζάκυνθο για να επιστρέψει το νεαρό κόντε Νικολό Λούντζη στη μητέρα του. Το 1823 στο ταξίδι του από τη Ρώμη στο Παρίσι σταματά στη Γενεύη και συναντά, ανταλλάσσει απόψεις και μοιράζεται την αγάπη του για την Ελλάδα και τον αγώνα της για ανεξαρτησία με τον κόμη Καποδίστρια.
Το 1832, στα 52 του χρόνια, ο Μπρόντστεντ επιστρέφει μόνιμα στη Δανία. Το 1842, σε ηλικία 61 ετών, έπεσε από το άλογό του στη διάρκεια ιππασίας, αλλά με τη σκληρή του κράση μπόρεσε να περπατήσει μέχρι το κοντινότερο νοσοκομείο, όπου διαγνώσθηκε ότι δεν είχε εξωτερικά τραύματα. Πέθανε λίγο αργότερα από τραύματα σε εσωτερικά όργανα. Είχε τρομερή μνήμη και μιλούσε πέραν της αρχαίας Ελληνικής, Λατινικής και Εβραϊκής γλώσσας, τη Γερμανική, Γαλλική, Αγγλική, Ιταλική, νέα Ελληνική, Ισπανική και Τουρκική.
Το συγγραφικό του έργο
Στη διάρκεια της παραμονής του στο Παρίσι συντονίζει την έκδοση του πρώτου τόμου του έργου του: «Ταξείδι στην Ελλάδα συνοδευόμενο με αρχαιολογικές ανασκαφές» (Voyages dans la Grece accompagnees de recherches archeologiques), ο οποίος τελικά εκδόθηκε το 1825 και αναφέρεται στις ανασκαφές του στην Κέα και ιδιαίτερα στην αρχαία Καρθαία της Κέας. Το 1830 εκδίδεται ο δεύτερος τόμος της εργασίας του με τίτλο «Ο Παρθενών της ακρόπολης των Αθηνών σε αρχαιολογικό και ιστορικό περιεχόμενο» (The Parthenon on the Acropolis of Athens, in an archaeological and historical context).
Τα χειρόγραφα του Πήτερ Ούλουφ Μπρόντστεντ με τίτλο «Συνομιλίες με τον Αλή Πασά των Ιωαννίνων το φθινόπωρο του 1812» (Interviews with Ali Pacha of Ioannina in the autumn of 1812) βρίσκονται στη βασιλική βιβλιοθήκη της Κοπεγχάγης (KB NKS 341c fol.) στον ίδιο φάκελλο με γερμανική και γαλλική μετάφραση που φαίνεται να έχουν γίνει από τον ίδιο τον Μπρόντστεντ.
Βιβλιογραφία
Κατηγορία:Δανοί συγγραφείς Κατηγορία:Φιλέλληνες Κατηγορία:Δανοί περιηγητές
Υδρίδιο του νατρίου
Το υδρίδιο του νατρίου ή νατράνιο ή υδρονάτριο είναι η ανόργανη χημική ένωση, που περιέχει νάτριο και υδρογόνο, με εμπειρικό τύπο NaH. Χρησιμοποιείται κυρίως ως μια ισχυρή βάση για οργανικές συνθέσεις. Το υδρίδιο του νατρίου είναι αντιπροσωπευτικό της κατηγορίας των «αλατοειδών υδριδίων», δηλαδή των υδριδίων που αποτελούνται από ιόντα, τα οποία στην περίπτωση του υδριδίου του νατρίου είναι Na+ και H-, σε αντιδιαστολή με τα μοριακά υδρίδια, όπως το βοράνιο, το μεθάνιο, η αμμωνία και το νερό. Είναι ένα ιονικό υλικό που είναι αδιάλυτο σε οργανικούς διαλύτες, ενώ είναι διαλυτό σε τήγμα μεταλλικού νατρίου. Αυτό δείχνει ότι τα ανιόντα υδριδίου (H-) παραμένουν ένα άγνωστο ανιόν σε διάλυμα. Εξαιτίας της αδιαλυτότητας του υδριδίου του νατρίου, χρησιμοποιείται απευθείας ως στερεό, σε όλες τις χημικές αντιδράσεις στις οποίες λαμβάνει μέρος, και επομένως αντιδρά μόνο με την επιφάνειά του.
Παραγωγή
Το υδρίδιο του υδρογόνου παράγεται βιομηχανικά με πέρασμα καθαρού αέριου υδρογόνου σε τηγμένο μεταλλικό νάτριο, στους 250-300°C. Δεν πρέπει να συνυπάρχουν ούτε το νερό ούτε το οξυγόνο :
Βασικές ιδιότητες και δομή
To υδρίδιο του νατρίου, όπως το υδρίδιο του λιθίου, το υδρίδιο του καλίου, το υδρίδιο του ρουβιδίου και το υδρίδιο του καισίου, υιοθετεί την κρυσταλλική δομή του χλωριούχου νατρίου. Σε αυτό το μοτίβο, κάθε ιόν Na+ περικυκλώνετσι σπό έξι (6) ιόντα H-, ενώ βρίσκεται στο κέντρο μιας οκταεδρικής γεωμετρικής δομής. Οι ιονικές ακτίνες των ιόντων H- (146 pm στο NaH), ενώ οι αντίστοιχες ιονικές ακτίνες των ιόντων F- (133 pm), δηλαδή είναι συγκρίσιμες και καθορίζονται από τις αποστάσεις Na-Η και Na-F, στο υδρίδιο του νατρίου και στο φθοριούχο νάτριο (NaF), αντίστοιχα.
Το αντίστροφο υδρίδιο του νατρίου
Μια πολύ ασυνήθιστη κατάσταση υπάρχει στην ένωση που αποκαλείται «αντίστροφο υδρίδιο του νατρίου», που περιλαμβάνει ιόντα Na- και H+. Το ιόν Na- ονομάζεται «νατρίδιο». Η ένωση αυτή διαφέρει από το συνηθισμένο υδρίδιο του νατρίου περιέχοντας πολύ υψηλότερη χημική ενέργεια, εξαιτίας του δικτύου μετατόπισης των δυο ηλεκτρονίων από το υδρογόνο στο νάτριο. Ένα παράγωγο αυτού του αντίστροφου υδριδίου του νατρίου εμφανίζεται με την παρουσία της βάσης αδαμανζάνης. Αυτό το μόριο περιβάλλει αμετάκλητα τα ιόντα H+, αποτρέποντας έτσι την αλληλεπίδρρασή τους με τα ιόντα Na-. Θεωρητική εργασία έχει προτείνει ότι ακόμη και μια μη προστατευμένη πρωτονιομένη τριτοταγής αμίνη, δηλαδή ιόν R3NH+, μπορεί να σχηματήσει σύμπλοκο ιόν με ιόντα Na-, που μπορεί να είναι μετασταθές κάτω από ορισμένες συνθήκες διάλυσης, αλλά παρόλο που το ενεργειακό εμπόδιο της αντίδρασης πρέπει να είναι μικρό, η εύρεση ενός κατάλληλου διαλύτη πρέπει να είναι δύσκολη.
Ως μια ισχυρή βάση
Πρώτα απ' όλα, το υδρίδιο του νατρίου είναι μια βάση με μεγάλο εύρος εφαρμογών στην Οργανική Χημεία. Είναι κατάλληλη για να αποπρωτονιώσει ένα μεγάλο εύρος, ακόμη και ασθενών οξέων και να δώσει έτσι τα αντίστοιχα παράγωγα του νατρίου. Τυπικά εύκολοι υποκαταστάτες περιέχουν δεσμούς O-H, N-Η και S-H, περιλαμβάνοντας αλκοόλες, φαινόλες, πυραζόλες και θειόλες.
Το πιο αξιοσημείωτο είναι ότι το υδρίδιο του νατρίου χρησιμοποιείται για να αποπρωτονιώσει καρβοξυλικά οξέα, όπως τα 1,3-δικαρβονικά και ανάλογα όπως οι μηλονικοί εστέρες:
Τα παραγόμενα έτσι αντίστοιχα παράγωγα του νατρίου μπορούν στη συνέχεια να αλκυλιωθούν. Το υδρίδιο του νατρίου χρησιμοποιήθηκε ευρύτατα για να προωθήσουν αντιδράσεις συμπύκνωσης καρβονυλικών ενώσεων, μέσω της συμπύκνωσης Ντίεκμαν (Dieckmann condensation), της συμπύκνωσης Στομπέ (Stobbe condensation), της συμπύκνωσης Ντάρζενς (Darzens reaction) και της συμπύκνωσης Κλάισεν (Claisen condensation). Άλλα ανθρακούχα οξέα που είναι διαθέσιμα για αποπρωτονίωση από υδρίδιο του νατρίου περιλαμβάνουν τα άλατα σουλφωνίου και το διμεθυλοσουλφοξείδιο. Το υδρίδιο του νατρίου χρησιμοποιήθηκε για την παραγωγή θειοϋλιδίων, που με τη σειρά τους χρησιμοποιήθηκαν για να μετατραπούν σε κετόνες και εποξείδια.
Ως ένα αναγωγικό αντιδραστήριο
Το υδρίδιο του νατρίου μπορεί να ανάξει πολλές κύριες ομάδες ενώσεων, αλλά ανάλογη δραστηριότητα είναι άγνωστη να βρίσκεται σε χρήση στην οργανική χημεία. Ένα αξιόλογο παράδειγμα αναγωγής με υδρίδιο του νατρίου είναι η αναγωγή του τριφθοριούχου βόριου σε διβοράνιο(6) και φθοριούχο νάτριο :
Επίσης, δεσμοί Si-Si και S-S, από δισιλάνια και δισουλφίδια μπορουν να αναχθούν.
Ως αφυδατικό μέσο
Εξαιτίας της ταχείας και αμετάκλητης αντίδρασης της ένωσης με το νερό, το υδρίδιο του νατρίου χρησιμοποιήθηκε για να αφυδατώσει κάποιους οργανικούς διαλύτες. Όμως, άλλα αφυδατικά μέσα, όπως το υδρίδιο του ασβεστίου, χρησιμοποιούνται πολύ ευρύτερα για τον ίδιο σκοπό.
Για αποθήκευση υδρογόνου
Έχει προταθεί η χρήση υδριδίου του νατρίου για την αποθήκευση υδρογόνου σε κυψέλες καυσίμου οχημάτων. Στην περίπτωση αυτή, το υδρίδιο περικλείεται σε πλαστικά πέλετ που συνθλίβονται παρουσία νερού, ελευθερώνοντας το υδρογόνο από το υδρίδιο.
Ασφάλεια
Το υδρίδιο του νατρίου μπορεί να αναφλεγεί στον ατμοσφαιρικό αέρα και ιδιαίτερα με την επαφή του με το νερό, απελευθερώνοντας υδρογόνο που είναι επίσης εύφλεκτο. Η υδρόλυση μετατρέπει το υδρίδιο του νατρίου σε υδροξείδιο του νατρίου, μια καυστική βάση.
Το υδρίδιο του νατρίου πωλείται από πολλούς προμηθευτές χημικών συνήθως σε ένα μίγμα από 60% (βάρος κατά βάρος) σε πετρέλαιο. Αυτή η διασπορά είναι ασφαλέστερη στο χειρισμό από το καθαρό υδρίδιο τουνατρίου. Η ένωση χρησιμοιποείται συχνά απευθείας σ' αυτήν τη μορφή, αλλά το καθαρό λευκό στερεό υδρίδιο του νατρίου μπορεί να παραληφθεί από το παραπάνω μίγμα με έκπλυση με πεντάνιο ή τετραϋδροφουράνιο. Χρειάζεται ιδιαίτερη προσοχή σ' αυτές τις πλύσεις, γιατί ακόμη και ίχνη υδριδίου του νατρίου μπορούν να αναφλεγούν στον αέρα. Αντιδράσεις που απαιτούν καθαρό υδρίδιο του νατρίου συχνά διεξάγονται σε συνθήκες «αδρανούς ατμόσφαιρας», συνήθως μέσα σε ειδικές συσκευές που περιέχουν άζωτο ή αργό. Τυπικά, το υδρίδιο του νατρίου χρησιμοποιήθηκε ως μια διασπορά μέσα σε τετραϋδροφουράνιο, ένα διαλύτη που αντιστέκεται στην αποπρωτονίωση, αλλά επίσης διαλύει πολλες από τις παραγώμενες οργανονατριακές ενώσεις.
Παρατηρήσεις, υποσημειώσεις και αναφορές
Κατηγορία:Υδρίδια Κατηγορία:Ενώσεις νατρίου
Νέα Καρβάλη
Δημοτική Κοινότητα Νέας Καρβάλης
Η Νέα Καρβάλη, μαζί με τους οικισμούς Λεύκη (48 κάτοικοι) και Άνω Λεύκη (17 κάτοικοι), σχηματίζει τη Δημοτική Κοινότητα Νέας Καρβάλης, με συνολικό πληθυσμό 2.225 κατοίκους .Πρόεδρος της Δημοτικής Κοινότητας Νέας Καρβάλης είναι ο Νίκος Καρακεΐσογλου.
Ιστορικά Στοιχεία - Άγιος Γρηγόριος ο Θεολόγος
Η επέτειος Μνήμη του Μεγάλου Πατρός και Ιεράρχου της Εκκλησίας, Αγίου Γρηγορίου του Θεολόγου, αποτελεί κάθε χρόνο ένα ξεχωριστό γεγονός για τους Χριστιανούς της Καβάλας, αλλά και της ευρύτερης περιοχής. Ευλαβείς προσκυνητές έρχονται από κάθε μέρος στο δικό τους Άγιο, αντιμετωπίζοντας πολλές φορές δύσκολες καιρικές συνθήκες και διανύοντας μεγάλες χιλιομετρικές αποστάσεις, ώστε να βρεθούν στο Ιερό Προσκύνημα της Νέας Καρβάλης. Εκεί φυλάσσονται ως ανεκτίμητος θησαυρός τα Λείψανα του Αγίου Γρηγορίου, τα οποία μετέφεραν με ευλάβεια οι μαρτυρικά ξεριζωμένοι πρόγονοί μας από το Γκέλβερι της Μικράς Ασίας.
Αξιοθέατα - Υποδομές
Βασικά αξιοθέατα του χωριού αποτελούν: ο Ιερός Προσκυνηματικός Ναός του Αγίου Γρηγορίου του Θεολόγου, ο παραδοσιακός οικισμός Ακόντισμα και η όμορφη παραλία κατά μήκος του χωριού. Μεγάλο ενδιαφέρον παρουσιάζει το Κέντρο Καππαδοκικών Μελετών και το Ιστορικό και Εθνολογικό Μουσείο του Ελληνοκαππαδοκικού Πολιτισμού.
Η Νέα Καρβάλη βρίσκεται ανάμεσα σε δύο εργοστάσια, δυτικά της λειτουργεί από το 1963 η Βιομηχανία Φωσφορικών Λιπασμάτων (Β.Φ.Λ.) και ανατολικά της οι χερσαίες εγκαταστάσεις της ΚΑΒΑΛΑ OIL από το 1981. Βορειονατολικά του χωριού βρίσκεται ο παραδοσιακός οικισμός Ακόντισμα, ο οποίος δημιουργήθηκε από τη Στέγη Πολιτισμού Νέας Καρβάλης (ιδρύθηκε το 1981). Στο υπαίθριο θέατρο του Ακοντίσματος πραγματοποιείται κάθε καλοκαίρι το Διεθνές Λαογραφικό Φεστιβάλ "ΗΛΙΟΣ ΚΑΙ ΠΕΤΡΑ". Ευαισθητοποιημένοι σε θέματα περιβάλλοντος κάτοικοι, δημιούργησαν το 1988 τον Όμιλο Φίλων Θάλασσας Περιβάλλοντος και Ακτών Νέας Καρβάλης.
Η Νέα Καρβάλη διαθέτει παιδικό σταθμό,12θέσιο Δημοτικό Σχολείο, Γυμνάσιο και το Ειδικό Γυμνάσιο Καβάλας στο κτίριο όπου στεγάζονταν για χρόνια το Εκκλησιαστικό Λύκειο Καβάλας.
Έθιμα και παραδόσεις
Η Νέα Καρβάλη φημίζεται για τους νόστιμους κουραμπιέδες, οι οποίοι συνδέονται με ένα παραδοσιακό έθιμο της περιοχής. Τα Χριστούγεννα διοργανώνεται από συλλόγους του χωριού μία μεγάλη χριστουγεννιάτικη εκδήλωση, μπροστά στην παλιά κοινότητα. Κάθε χρόνο παραμονή των Φώτων αναβιώνει το καππαδοκικό έθιμο Σάγια στην πλατεία της Νέας Καρβάλης. Το έθιμο προέρχεται από το Γκέλβερι της Καππαδοκίας (Παλιά Καρβάλη) και έχει ως κύριο σκοπό την καλοχρονιά, στοιχείο που τονίζεται με την πυρά, τις ευχές, τους χορούς και τα τραγούδια. Κάθε τέτοια μέρα, οι πιστοί, ανάβουν μία μεγάλη φωτιά στο κεντρικότερο σημείο του οικισμού, μπροστά από το κτίριο της παλιάς Κοινότητας και πιασμένοι χέρι-χέρι, χορεύουν και τραγουδούν γύρω από τη φωτιά, για να διώξουν τα κακά πνεύματα, τους καλικάντζαρους, στα έγκατα της γης. Πριν το άναμμα της φωτιάς, ψάλλουν όλοι μαζί τα κάλαντα του τόπου καταγωγής τους για τα Θεοφάνεια.
Αθλητισμός
Ο Αθλητικός Όμιλος «Ναζιανζός» είναι η ποδοσφαιρική ομάδα της Νέας Καρβάλης. Ιδρύθηκε επίσημα το 1953 και αναγνωρίστηκε από την ΕΠΟ με Αριθμό Μητρώου ΕΠΟ 858. Αγωνίζεται στα τοπικά πρωταθλήματα της Ε.Π.Σ. Καβάλας και κυριότερα στα πρωταθλήματα της Α΄ και Β΄ κατηγορίας, με εξαίρεση τις χρονιές 1996-97 και 1997-98 που αγωνίστηκε στην Γ΄ κατηγορία.
Σημαντικότερες διακρίσεις του Ναζιανζού Νέας Καρβάλης είναι οι κατακτήσεις 1 κυπέλλου Ήθους (1967-68), 1 πρωταθλήματος Γ΄ Κατηγορίας (1997-98), 3 πρωταθλημάτων Β΄ Κατηγορίας (1973-74, 1987-88, 1991-92) και οι πανηγυρισμοί 2 ανόδων στην Α΄ Κατηγορία (2000-01, 2012-13), ενώ τη σεζόν 2013-14 ήταν φιναλίστ του κυπέλλου Ε.Π.Σ. Καβάλας με αντίπαλο στον Αετό Οφρυνίου και προπονητή τον Νίκο Καρακείσογλου, συμμετέχοντας για πρώτη φορά στον τελικό. Από τον Ναζιανζό αναδείχθηκαν ποδοσφαιριστές όπως οι:
Παραπομπές
Κατηγορία:Κωμοπόλεις του νομού Καβάλας Κατηγορία:Δήμος Καβάλας Κατηγορία:Αρχαιολογικοί τόποι στην Καβάλα
Ανταλλαγή σπιτιών
Η ανταλλαγή σπιτιών για ορισμένο χρονικό διάστημα είναι είδος διακοπών, σύμφωνα με το οποίο δύο ή και περισσότερες πλευρές ανταλλάσσουν την κατοικία τους για ψυχαγωγικούς κυρίως σκοπούς. Δίνεται παράλληλα η δυνατότητα και ανταλλαγής αυτοκινήτων. Εντάσσεται στην ανταλλακτική οικονομία, καθώς δεν περιλαμβάνεται διαμεσολάβηση χρήματος ή κάποιας άλλης μορφής πληρωμή, και στηρίζεται στην συλλογικότητα και στη συμμετοχική οικονομία.
Μορφές
Η κατοικία αυτή μπορεί να έχει διάφορες μορφές όπως την παραδοσιακή μόνιμη μορφή κατοικίας, αλλά και διάφορες άλλες όπως εξοχικό, σκάφος, αγρόκτημα, τροχόσπιτο, ακόμα και κάστρο. Δεν τίθεται κάποιος χρονικός περιορισμός, καθώς αυτό εναπόκειται στην επιθυμία των εμπλεκόμενων μερών. Κατά βάση οι ανταλλαγές αυτές αφορούν από ένα διάστημα λίγων ημερών έως και ένα μήνα. Όμως, μπορεί και να έχει μεγαλύτερη διάρκεια σε περιπτώσεις που εκτός από διακοπές, συνδυαστεί και για άλλους σκοπούς όπως για παράδειγμα για μεταθέσεις επαγγελμάτων όπως καθηγητές, στρατιωτικοί, για σπουδές φοιτητών κτλ. Οι τύποι που κυριαρχούν σε αυτό το είδος διακοπών είναι:
Πλεονεκτήματα
Τα πλεονεκτήματα αυτού του είδους διακοπών είναι σημαντικά, τα κυριότερα εκ των οποίων είναι:
Συμμετέχοντες
Το δίκτυο των ανταλλαγών εκτείνεται σε 150 χώρες. Τα άτομα τα οποία επιλέγουν αυτόν τον τρόπο διακοπών είναι συνήθως υψηλά μορφωμένοι και κατά ένα μεγάλο ποσοστό καθηγητές, δάσκαλοι και γενικά άτομα με μεγάλες περιόδους διακοπών. Το 40% του συνόλου αποτελούν οικογένειες με παιδιά.
Ασφάλεια
Στην περίπτωση ανταλλαγής αυτοκινήτων μεταξύ των πλευρών, οι περισσότερες ασφαλιστικές καλύπτουν και ζημιές από άλλους οδηγούς.
Νομικοί περιορισμοί
Δεν εμπίπτουν νομικοί περιορισμοί  λόγω της απουσίας χρηματικής συναλλαγής. Απαγορεύεται οποιαδήποτε καταβολή αντιτίμου μεταξύ των πλευρών που ανταλλάσσουν τις κατοικίες τους.
Κατάσταση στην Ελλάδα
Στον ελληνικό χώρο η μέθοδος αυτή δεν είναι πολύ διαδεδομένη λόγω της απουσίας από την ελληνική κουλτούρα της παραχώρησης του προσωπικού του χώρου σε άγνωστα άτομα, αλλά και λόγω της δυνατότητας φιλοξενίας τους από φιλικά άτομα για τις διακοπές τους. Πλέον έχει δημιουργηθεί και ένα ελληνικό δίκτυο που αφορά, όμως, μόνο εσωτερικές ανταλλαγές. Η προτίμηση σύμφωνα με στοιχεία των Ελλήνων αφορά την εντός συνόρων ανταλλαγή λόγω του καλοκαιριού. Σύμφωνα με το δίκτυο homeexchange η Ελλάδα αποτελεί τον κορυφαίο προορισμό για ανταλλαγή με την μεγαλύτερη ζήτηση να έχει η Αθήνα.
Το ποσοστό των Ελλήνων που αναζητούν αυτού του είδους διακοπές συνεχώς αυξάνεται και συγκεκριμένα το 2014 οι προσφορές κατοικιών ήταν 42, το 2016 ήταν 125, ενώ το 2017 ήταν περίπου 200. Ο αριθμός των δυνητικών επισκεπτών φθάνει τα 5000 άτομα.
Εξωτερικοί σύνδεσμοι
Κατηγορία:Τουρισμός
Λατς (πόλη)
Το Λατς ή Λάτσι (Laç, [lat͡ʃ] ή Laçi) είναι πόλη και πρώην δήμος στον νομό Λέτζε, στη βορειοδυτική Αλβανία. Στη μεταρρύθμιση της τοπικής αυτοδιοίκησης του 2015 έγινε δημοτική ενότητα και έδρα του δήμου Κούρμπιν. Ήταν το διοικητικό κέντρο της πρώην επαρχίας Κούρμπιν. Ο πληθυσμός κατά την απογραφή του 2011 ήταν 17.086 άτομα. Η ομάδα ποδοσφαίρου της πόλης είναι η ΚΦ Λάτσι. Η πόλη διαθέτει σιδηροδρομικό σταθμό, ενώ η εκκλησία της πόλης είναι αφιερωμένη στον Άγιο Αντώνιο της Πάδοβας.
Παραπομπές
Κατηγορία:Πόλεις της Αλβανίας
Κουφάλια
Τα Κουφάλια (παλιά ονομασία Ίχναι) είναι πόλη της Περιφερειακής Ενότητας Θεσσαλονίκης στη Μακεδονία. Είναι έδρα του Δήμου Χαλκηδόνος σύμφωνα με το πρόγραμμα «Καλλικράτης». Έχει πληθυσμό 10.850 κατοίκους σύμφωνα με την απογραφή του 2011. Τα Κουφάλια βρίσκονται βορειοδυτικά της Θεσσαλονίκης, στη δυτική όχθη του Αξιού. Απέχουν από τη Θεσσαλονίκη 35 χλμ. και βρίσκονται στα όρια των περιφερειακών ενοτήτων Θεσσαλονίκης και Πέλλας.
Ιστορία
Στην αρχαιότητα βρισκόταν εκεί η αρχαία πόλη Ίχναι ή Ιχναί. Κατά την διάρκεια των ελληνιστικών χρόνων άποικοι από την μακεδονική πόλη έκτισαν μια ομώνυμη πόλη στην αρχαία βόρεια Μεσοποταμία. Κατά τη διάρκεια της Τουρκοκρατίας ήταν μικτό χωριό και διοικητικά ανήκε στο ναχιγιέ του Βαρδάρη. Παλιά, υπήρχαν δύο οικισμοί, το Κάτω Κουφάλοβο και το Άνω Κουφάλοβο, οι οποίοι συνοπτικά αναφέρονταν ως Κουφάλια. Το 1862 είχε 106 σπίτια.
Τα Κουφάλια Θεσσαλονίκης έγιναν αποδέκτες μεγάλου αριθμού Θρακών προσφύγων από το Καβακλί, μια από τις μεγαλύτερες πόλεις της Ανατολικής Ρωμυλίας (σήμερα ανήκει στη Βουλγαρία). Από το 1906 έως το 1925, περίπου 22.000 Έλληνες εγκατέλειψαν το Καβακλί καθώς και τα περίχωρά του και εγκαταστάθηκαν στη Μακεδονία. Στη θέση Λιβαδίτσα των Κουφαλίων Θεσσαλονίκης, κτίσθηκε και λειτουργεί προσκύνημα το Ιερό Ίδρυμα Ελλήνων Ανατολικής Ρωμυλίας - Η Αγία Τριάδα, από το Ίδρυμα Ανατολικορωμυλιωτών «Αγία Τριάδα», όπου εγκαταστάθηκε η εικόνα της Αγίας Τριάδος των Θρακών προγόνων, που μεταφέρθηκε το 1990 από το μοναστήρι της Αγίας Τριάδας του Καβακλίου Ανατολικής Ρωμυλίας (Βόρειας Θράκης).
Μετά τον Α΄ Παγκόσμιο Πόλεμο και με την ήττα της Βουλγαρίας, υπογράφηκε η Συνθήκη του Νεϊγύ στις 27 Νοεμβρίου 1919. Η συνθήκη αυτή προέβλεπε αμοιβαία ανταλλαγή πληθυσμών μεταξύ της Ελλάδας και της Βουλγαρίας. Σήμερα οι πρόσφυγες από την Ανατολική Ρωμυλία αποτελούν το 80% του πληθυσμού του Δ. Δ. Κουφαλίων. Το υπόλοιπο ποσοστό του πληθυσμού αποτελείται κυρίως από γηγενείς Μακεδόνες όπου διέμεναν στα κάτω Κουφάλια και λίγοι από αυτούς διέμεναν στο σημερινό χωρίο, ασχολούνταν με την κτηνοτροφία και ήταν αυτοί που δέχτηκαν τους πρόσφυγες από την Ανατολική Ρωμυλία, τους Πόντιους, τους Θρακιώτες και τους πρόσφυγες από τη Μικρά Ασία μετά την Μικρασιατική Καταστροφή.
Εκπαίδευση
Στα Κουφάλια λειτουργούν: 1 παιδικός σταθμός, 5 νηπιαγωγεία, 4 δημοτικά σχολεία, 1 γυμνάσιο, 1 γενικό και 1 επαγγελματικό λύκειο, καθώς και το Ι.Ε.Κ. Κουφαλίων.
Πολιτισμός
Το πολιτιστικό κέντρο «Κωνσταντίνος Χατζάκος» διαθέτει αίθουσα εκδηλώσεων και στεγάζει τη Δημοτική Βιβλιοθήκη. Στην πόλη λειτουργεί επίσης Δημοτικό Ωδείο, ενώ οι πολιτιστικοί σύλλογοι «Αριστοτέλης», «Καβακλί» και «Μακεδονία» διοργανώνουν διάφορες εκδηλώσεις.
Βιομηχανία
Το εργοστάσιο της ΜΕΒΓΑΛ ιδρύθηκε στα Κουφάλια το 1950 και καταλαμβάνει μία μεγάλη έκταση στο βόρειο άκρο της πόλης. Ξεκίνησε αρχικά με τη συλλογή γάλακτος και την παραγωγή τυριών, ενώ σήμερα αποτελεί μία από τις μεγαλύτερες γαλακτοβιομηχανίες της χώρας, παράγοντας μεγάλη ποικιλία γαλακτοκομικών προϊόντων.
Ιεροί Ναοί και Μονές
Οι Ιεροί Ναοί Αγίου Αθανασίου (πολιούχου), Αγίου Γεωργίου και Αγίου Τρύφωνος είναι οι μεγαλύτεροι ναοί της πόλης, ενώ το Ιερό Ησυχαστήριο Αγίου Γρηγορίου του Παλαμά, το οποίο ιδρύθηκε το 1982, είναι από τα πιο γνωστά της περιοχής. Υπάρχει και ο ιερός ναός της Αγίας Τριάδας στην περιοχή των νεκροταφείων αποτελεί παλιά εκκλησία όπου κάηκε στα προγενέστερα χρόνια και ανακατασκευάστηκε. Στη θέση Λιβαδίτσα των Κουφαλίων Θεσσαλονίκης, κτίσθηκε και λειτουργεί το προσκύνημα Ιερό Ίδρυμα Ελλήνων Ανατολικής Ρωμυλίας - Η Αγία Τριάδα, όπου εγκαταστάθηκε η εικόνα της Αγίας Τριάδος που μεταφέρθηκε το 1990 από το μοναστήρι της Αγίας Τριάδας του Καβακλίου.
Υγεία
Το Κέντρο Υγείας Κουφαλίων ανήκει στην 3η Υ.ΠΕ. Μακεδονίας και είναι το μοναδικό στον Δήμο Χαλκηδόνος.
Παραπομπές
Κατηγορία:Δήμος Χαλκηδόνος Κατηγορία:Κωμοπόλεις του νομού Θεσσαλονίκης
Διοργανώσεις Ε.Π.Σ. Χαλκιδικής 2016–17
Για την περίοδο 2016–17, η Ένωση Ποδοσφαιρικών Σωματείων Χαλκιδικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χαλκιδικής.
Η πρωταθλήτρια ομάδα της ΕΠΣ Χαλκιδικής προβιβάζεται στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χαλκιδικής, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Χαλκιδικής είναι η εξής:
Α΄ Κατηγορία
Πρωταθλήτρια μέσω των αγώνων κατάταξης αναδείχθηκε η ομάδα του Άρη Παλαιοχωρίου.
Play Off
Στα play off στην πρώτη φάση αγωνίστηκαν οι ομάδες που τερμάτισαν στην 3η-4η θέσεις. Η νικήτρια του ζευγαριού προκρίθηκε στον ημιτελικό με τη 2η της κανονικής περιόδου. Τον νικητή του ημιτελικού θα αντιμετωπίσει η 1η στη βαθμολογία. Σε όλες τις φάσεις οι ομάδες που τερμάτισαν ψηλότερα είχαν πλεονέκτημα έδρας
Β΄ Κατηγορία
Σε 2 ομίλους των 14 ομάδων διεξήχθη το πρωταθλημα της Β΄ Κατηγορίας.
Την άνοδο κέρδισαν 5 συνολικά ομάδες, οι δυο πρώτες κάθε ομίλου και η νικήτρια αγώνα κατάταξης μεταξύ των 3ων. Στο βόρειο όμιλο διεξήχθη αγώνας κατάταξης για τη 2η θέση ενώ στο νότιο όμιλο έγιναν αγώνες κατάταξης για την ανάδειξη του πρωταθλητή του ομίλου και για την 3η θέση που θα οδηγούσε στο μπαράζ για την πέμπτη θέση ανόδου.
Βόρειος Όμιλος
Η Προποντίδα Νέου Μαρμαρά κατέκτησε τη 2η προνομιούχο θέση επικρατώντας στον αγώνα κατάταξης του ΑΟ Σάρτης 2-0 στην παράταση. Ο ΑΟ Σάρτης ηττήθηκε και στον αγώνα κατάταξης από τον τρίτο του Νοτίου ομίλου Ηρακλή Νέας Φώκαιας, αλλά προβιβάστηκε στην Α΄ αντικαθιστώντας τον Ερμή Νέας Ποτίδαιας.
Γ΄ Κατηγορία
Με συμμετοχή 17 ομάδων χωρισμένων σε δυο ομίλους διεξήχθη η 3η κατηγορία. Με παρόμοιους κανόνες με αυτούς της Β΄ κατηγορίας διεξάγονται και οι αγώνες κατάταξης για την άνοδο στη Β΄ 4 ομάδων (δυο από κάθε όμιλο). Λόγω και αποχωρήσεων ομάδων για το επόμενο πρωτάθλημα της Β κατηγορίας (ΑΕΠ Πετραλώνων, Θερμαϊκός Πορταριάς και Ελπίδα Αγίου Παντελεήμονα) προβιβάστηκαν 4 ομάδες από κάθε όμιλο.
Βόρειος Όμιλος
Πηγή: ΕΠΣ Χαλκιδικής
Νότιος Όμιλος
Πηγή: ΕΠΣ Χαλκιδικής
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής.
Εξωτερικοί σύνδεσμοι
Κατηγορία:Ε.Π.Σ. Χαλκιδικής Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Σειρά Κρυστάλλωσης Bowen
Στο τομέα της Γεωλογίας, η σειρά κρυστάλλωσης Bowen είναι έργο του πετρολόγου Νόρμαν Λ. Μπόουεν ο οποίος τεκμηρίωσε γιατί συγκεκριμένοι τύποι ορυκτών τείνουν να συνυπάρχουν, ενώ κάποιοι άλλοι όχι.
Περιγραφή
Η σειρά κρυστάλλωσης κατά Bowen χωρίζεται σε δύο κατηγορίες, την ασυνεχή σειρά και την συνεχή.
Η ασυνεχής σειρά κατά την οποία κρυσταλλώνεται αρχικά ο ολιβίνης, ο οποίος έχει χαμηλή περιεκτικότητα σε πυρίτιο. Καθώς κρυσταλλώνεται ο ολιβίνης η περιεκτικότητα του μάγματος σε ιόντα σιδήρου και μαγνησίου ελαττώνεται ενώ υπάρχει ταυτόχρονη αύξηση σε άλλα ιόντα. Έτσι τα ορυκτά που σχηματίζονται μεταγενέστερα στην κρυστάλλωση του μάγματος είναι πλουσιότερα σε ιόντα πυριτίου.
Η συνεχής σειρά σχηματίζεται ταυτόχρονα με την ασυνεχή αρχίζει με την κρυστάλλωση του ανορθίτη, πλαγιόκλαστο πλούσιο σε ασβέστιο(Ca). Σταδιακά η περιεκτικότητα του μάγματος σε ασβέστιο μειώνεται ενώ εμπλουτίζεται σε ιόντα νατρίου(Na). Το νάτριο αντικαθιστά σταδιακά το ασβέστιο καθώς ο κρύσταλλος αυξάνεται και τελικά να προκύψει ένας ζωνώδης κρύσταλλος με πλούσιο σε ασβέστιο πυρήνα και πλούσιο σε νάτριο περιφέρεια. Τελικώς σχηματίζεται ο αλβίτης που είναι ένα νατριούχο πλαγιόκλαστο.
Κατηγορία:Ηφαιστειολογία Κατηγορία:Πετρολογία
Θεόδωρος Μοντσελέζε
Ο Θεόδωρος Μοντσελέζε (17ος αι.) ήταν ποιητής από τη Ζάκυνθο. Ήταν ο συγγραφέας του θρησκευτικού δράματος Ευγένα (Βενετία 1646) και της έμμετρης ιστορικής αφήγησης Ανδραγαθίες του Lazzaro Moccenigo (Βενετία 1657) Η Ευγένα σώζεται σε μοναδικό αντίτυπο που ανακάλυψε ο καθ. Mario Vitti το 1960 στη βιβλιοθήκη του Ελληνικού Κολλεγίου του Αγίου Αθανασίου της Ρώμης. Οι ανδραγαθίες σώζονται σε επίσης μοναδικό αντίτυπο στη βιβλιοθήκη του Φιλεκπαιδευτικού Συλλόγου Αδριανουπόλεως. Ανακαλύφτηκε το 2001, όταν η βιβλιοθήκη του Πανεπιστημίου Κρήτης ανέλαβε την οργάνωση της βιβλιοθήκης του Φιλεκπαιδευτικού Συλλόγου.
Παραπομπές
Κατηγορία:Έλληνες ποιητές
Όρος (μαθηματικά)
Γενικά στα Μαθηματικά η λέξη όρος απαντάται με τις ακόλουθες συνηθέστερες σημασίες:
Κατηγορία:Άλγεβρα Κατηγορία:Κλάσματα (μαθηματικά)
Εκλογικό σύστημα (Ελλάδα)
Το ελληνικό εκλογικό σύστημα είναι το σύστημα με το οποίο κατανέμονται οι βουλευτικές έδρες στα κόμματα, τους συνασπισμούς κομμάτων, τους συνασπισμούς μεμονωμένων υποψηφίων και τους μεμονωμένους υποψηφίους με βάση τις ψήφους που έλαβαν στις βουλευτικές εκλογές. Ρυθμίζεται από ειδικό νόμο, που ονομάζεται εκλογικός νόμος. Το ισχύον εκλογικό σύστημα ανήκει στην κατηγορία της ενισχυμένης αναλογικής, συνδυάζοντας στοιχεία απλής αναλογικής και πλειοψηφικού.
Ο ισχύων εκλογικός νόμος είναι ο νόμος 4654/2020 "Εκλογή βουλευτών".
Ιστορικό
Στην Γ΄ Ελληνική Δημοκρατία ο σχηματισμός κυβέρνησης προϋποθέτει ψήφο εμπιστοσύνης 151 από τους 300 βουλευτές. Στην αρχή της μεταπολίτευσης ο εκλογικός νόμος ήταν ενισχυμένη αναλογική.
Επίσης, στις πρώτες εκλογές το πρώτο κόμμα ενισχυόταν έμμεσα, καθώς:
Ο εκλογικός νόμος του 1985 επέτρεψε στα μικρά κόμματα να εισέρχονται πιο εύκολα στην Βουλή. Το 1989 με τον νόμο 1847/1989 του Άκη Τσοχατζόπουλου, η κατανομή των εδρών ανά κόμμα έγινε με απλή αναλογική. Το πρώτο κόμμα εξέλεξε μόλις 150 βουλευτές και αδυνατούσε να σχηματίσει κυβέρνηση. Μετά από αλλεπάλληλες εκλογές, έγιναν δύο αλλαγές μεταβαίνοντας από την απλή στην ενισχυμένη αναλογική:
Με την πάροδο του χρόνου τα ποσοστά των μεγάλων κομμάτων μειώνονταν, ώστε 20 έδρες να μην είναι πλέον αρκετές. Αρχικά, οι έδρες αυξήθηκαν σε 40 και μετέπειτα σε 50. Μετά από κάθε εκλογική αναμέτρηση υπήρχε κόμμα με 151 έδρες, οπότε υπήρχαν μονοκομματικές κυβερνήσεις. Επίσης, θεσπίστηκε η μη εφαρμογή του εκλογικού νόμου στις επόμενες εκλογές, ώστε να μην μπορεί μια κυβέρνηση να εκμεταλλευτεί το εκλογικό νόμο υπέρ της στις επόμενες.
Το 2012 τα ποσοστά των κομμάτων κατέρρευσαν και είχαν όλα κάτω από 20%. Ακόμα και η ομολογουμένως μεγάλη ενίσχυση (το 1/6 του συνόλου) δεν ήταν επαρκές για το σχηματισμό μονοκομματικής κυβέρνησης. Στην κυβέρνηση συνεργασίας που προέκυψε το πρώτο κόμμα είχε αδίκως μεγάλη επιρροή, καθώς οι μισοί σχεδόν βουλευτές είναι λόγω της ενίσχυσης.
Η επόμενη κυβέρνηση επανέφερε την απλή αναλογική δεχόμενη σφοδρή κριτική. Η εφαρμογή αυτού του νόμου θα οδηγούσε με βεβαιότητα μόνο σε κυβερνήσεις συνεργασίας, οι οποίες από τη φύση τους είναι πιο ασταθείς, καθώς η κυβέρνηση είναι υπόλογη σε περισσότερους του ενός πόλους εξουσίας. Η κυβέρνηση προσπάθησε να καταργήσει το πλαφόν του 3%, αλλά δεν το πρότεινε λόγω της αντίδρασης κυβερνητικού εταίρου.
Η μεθεπόμενη κυβέρνηση επανέφερε την ενισχυμένη αναλογική με τον αυτόν τον εκλογικό νόμο. Η βασική διαφορά με όλους τους προηγούμενους νόμους, η ενίσχυση είναι αναλογική, και καθιστά όλους τους προηγούμενους νόμους ειδικές περιπτώσεις του. Διατυπώθηκε σαν ιδέα πρώτα από το Ποτάμι, και υιοθετήθηκε από τη ΝΔ στην προσπάθειά της για άνοιγμα στην κεντροαριστερά.
Ο νόμος ψηφίστηκε στις 24 Ιανουαρίου του 2020 με τις ψήφους του κυβερνώντος κόμματος ΝΔ και της Ελληνικής Λύσης, ενώ καταψήφισε η υπόλοιπη αντιπολίτευση.
Θεωρείται ότι δεν θα προκύψει κυβέρνηση συνεργασίας με την απλή αναλογική, άρα θα γίνουν σχεδόν άμεσα εκλογές με την ενισχυμένη. Έχουν ήδη εκφραστεί απόψεις για αύξηση της ενίσχυσης, ή ακόμα και επαναφορά της σταθερής ενίσχυσης 50 εδρών.
Εκλογικό σύστημα
Ο εκλογικός νόμος προβλέπει τα εξής:
Ανάλυση
Το όριο του 3% αποτρέπει την είσοδο στην Βουλή σε μικρά κόμματα. Αυτό αποτρέπει την είσοδο τοπικιστικών κομμάτων, όπως κομμάτων της Θράκης που είναι επιρρεπή σε Τουρκική επιρροή. Αφετέρου ένα σημαντικό ποσοστό μικρών κομμάτων (20% περίπου στις τελευταίες εκλογές) μένει εκτός Βουλής. Αυτό αποτελεί μια έμμεση ενίσχυση στα υπόλοιπα κόμματα και περισσότερο στο πρώτο. Είναι ενδεικτικό, ότι όσο μεγαλύτερο είναι το συνολικό ποσοστό των κομμάτων εκτός Βουλής, τόσο μικρότερο εκλογικό ποσοστό χρειάζεται από το πρώτο κόμμα, για να σχηματίσει μονοκομματική κυβέρνηση.
Αυτός ο εκλογικός νόμος όπως και όλοι οι προηγούμενοι κατανέμουν τις έδρες με στρογγυλοποίηση των δεκαδικών αριθμών προς τα κάτω. Έχει δειχθεί ότι αυτή η πρακτική ωφελεί γενικά τα μεγάλα κόμματα. Η εναλλακτική είναι η στρογγυλοποίηση των εδρών προς τα πάνω με ταυτόχρονη μείωση του εκλογικού μέτρου στις περιφέρειες, μια πρακτική που ωφελεί τα μικρά κόμματα.
Η κατανομή εδρών σε κόμμα μπορεί να γίνει σε επίπεδο εκλογικών περιφερειών, ή σε επίπεδο επικρατείας. Το πρώτο ωφελεί τα μεγάλα κόμματα, ενώ το δεύτερο τα μικρά. Ο λόγος είναι ότι τα πιο μικρά κόμματα σπανίως ξεπερνούν το τεχνικό όριο στις μικρές περιφέρειες, για παράδειγμα σε μια τετραεδρική εκλογική περιφέρεια ένα κόμμα χρειάζεται περίπου 25%, για να εκλέξει βουλευτή.
Ο νέος εκλογικός νόμος επιτρέπει τον σχηματισμό μονοκομματικής κυβέρνησης με ενίσχυση αν το πρώτο κόμμα λάβει λίγο λιγότερο από 40% ή αν το συνολικό ποσοστό των μικρότερων του 3% κομμάτων είναι μεγάλο. Αυτό επέτρεπαν οι περισσότεροι εκλογικοί νόμοι της μεταπολίτευσης. Ωστόσο αν το πρώτο κόμμα λάβει την ενίσχυση πλήρως αλλά έχει χαμηλά ποσοστά, δεν μπορεί να σχηματίσει μονοκομματική κυβέρνηση. Στην κυβέρνηση συνεργασίας που θα προκύψει αποκτά άνισο πλεονέκτημα, όπως συνέβη στις εκλογές του 2012. Ο νέος νόμος αντιμετωπίζει αυτήν την ειδική περίπτωση, η ενίσχυση είναι ανάλογη του ποσοστού του πρώτου κόμματος. Αν το πρώτο κόμμα έχει μικρότερο ποσοστό λαμβάνει μικρότερη ενίσχυση. Αν το πρώτο κόμμα λάβει πολύ μικρό ποσοστό, ο νόμος ταυτίζεται με απλή αναλογική.
Παραπομπές
Κατηγορία:Ελληνικές βουλευτικές εκλογές Κατηγορία:Εκλογικά συστήματα Κατηγορία:Νόμοι
Γλώσσα Τσάμι
Η Τσαμί Εμπερά ή Τσάμι είναι μια γλώσσα Εμπερά στην Κολομβία. Έχει 7.800 ομιλητές (2001-2014).
Παραπομπές
Κατηγορία:Γλώσσες της Κολομβίας
Κούκλα
Μια κούκλα είναι ένα μοντέλο τυπικά ανθρώπινου ή ανθρωποειδούς χαρακτήρα, που χρησιμοποιείται συχνά ως παιχνίδι για παιδιά. Οι κούκλες έχουν επίσης χρησιμοποιηθεί σε παραδοσιακές θρησκευτικές τελετουργίες σε όλο τον κόσμο. Παραδοσιακές κούκλες από υλικά όπως πηλό και ξύλο βρίσκονται στην Αμερική, την Ασία, την Αφρική και την Ευρώπη. Οι παλαιότερες τεκμηριωμένες κούκλες ανάγονται στους αρχαίους πολιτισμούς της Αιγύπτου, της Ελλάδας και της Ρώμης. Έχουν κατασκευαστεί ως ακατέργαστα, υποτυπώδη αθύρματα καθώς και περίτεχνη τέχνη. Η σύγχρονη κατασκευή κούκλας έχει τις ρίζες της στη Γερμανία, από τον 15ο αιώνα. Με την εκβιομηχάνιση και τα νέα υλικά όπως η πορσελάνη και το πλαστικό, οι κούκλες παράγονταν όλο και περισσότερο μαζικά. Κατά τη διάρκεια του 20ου αιώνα, οι κούκλες και συγκεκριμένα οι κούκλες τέχνης έγιναν όλο και πιο δημοφιλείς ως συλλεκτικά αντικείμενα.
Πρώιμη ιστορία και παραδοσιακές κούκλες
Οι παλαιότερες κούκλες κατασκευάζονταν από διαθέσιμα υλικά όπως πηλό, πέτρα, ξύλο, κόκαλο, ελεφαντόδοντο, δέρμα ή κερί. Τα αρχαιολογικά στοιχεία τοποθετούν τις κούκλες ως τον κύριο υποψήφιο για το παλαιότερο γνωστό παιχνίδι στην ιστορία. Ξύλινες κούκλες έχουν βρεθεί σε αιγυπτιακούς τάφους που χρονολογούνται ήδη από τον 21ο αιώνα π.Χ. Κούκλες με κινητά μέλη και αφαιρούμενα ρούχα χρονολογούνται τουλάχιστον στο 200 π.Χ. Οι αρχαιολόγοι ανακάλυψαν ελληνικές κούκλες φτιαγμένες από πηλό και αρθρωμένες στους γοφούς και τους ώμους. Οι κούκλες από ύφασμα και τα λούτρινα ζωάκια ήταν πιθανώς επίσης δημοφιλή, αλλά κανένα γνωστό παράδειγμα αυτών δεν έχει επιβιώσει μέχρι σήμερα. Ιστορίες από την αρχαία Ελλάδα γύρω στο 100 μ.Χ. δείχνουν ότι οι κούκλες χρησιμοποιήθηκαν από τα μικρά κορίτσια ως παιχνίδια. Στην αρχαία Ρώμη, οι κούκλες κατασκευάζονταν από πηλό, ξύλο ή ελεφαντόδοντο. Έχουν βρεθεί κούκλες σε τάφους Ρωμαίων παιδιών. Όπως τα παιδιά σήμερα, τα νεότερα μέλη του ρωμαϊκού πολιτισμού θα είχαν ντύσει τις κούκλες τους σύμφωνα με την τελευταία λέξη της μόδας. Στην Ελλάδα και τη Ρώμη, συνηθιζόταν τα αγόρια να αφιερώνουν τα παιχνίδια τους στους θεούς όταν έφταναν στην εφηβεία και τα κορίτσια να αφιερώνουν τα παιχνίδια τους στις θεές όταν παντρεύονταν. Οι υφασμάτινες κούκλες είναι παραδοσιακά σπιτικές από ανταλλακτικά υπολείμματα υφασμάτων. Βρέθηκαν ρωμαϊκές υφασμάτινες κούκλες που χρονολογούνται από το 300 π.Χ.
Οι παραδοσιακές κούκλες μερικές φορές χρησιμοποιούνται ως παιδικά παιχνίδια, αλλά μπορεί επίσης να έχουν πνευματική, μαγική και τελετουργική αξία. Δεν υπάρχει καθορισμένη γραμμή μεταξύ πνευματικών κούκλων και παιχνιδιών. Σε ορισμένους πολιτισμούς κούκλες που είχαν χρησιμοποιηθεί σε τελετουργίες τις έδιναν στα παιδιά. Χρησιμοποιήθηκαν επίσης στην εκπαίδευση των παιδιών και ως φορείς πολιτιστικής κληρονομιάς. Σε άλλους πολιτισμούς οι κούκλες θεωρούνταν πολύ φορτωμένες με μαγικές δυνάμεις για να επιτρέψουν στα παιδιά να παίξουν μαζί τους.
Οι αφρικανικές κούκλες χρησιμοποιούνται για διδασκαλία και ψυχαγωγία. είναι υπερφυσικοί μεσάζοντες και χειραγωγούνται για τελετουργικούς σκοπούς. Το σχήμα και η φορεσιά τους ποικίλλουν ανάλογα με την περιοχή και το έθιμο. Οι κούκλες παραδίδονται συχνά από μητέρα σε κόρη. Οι Ακουάμπα είναι ξύλινες τελετουργικές κούκλες γονιμότητας από την Γκάνα και τις κοντινές περιοχές. Οι πιο γνωστές ακουάμπα είναι αυτές του λαού Ασάντι, των οποίων οι ακουάμπα έχουν μεγάλα κεφάλια που μοιάζουν με δίσκους. Άλλες φυλές στην περιοχή έχουν το δικό τους ξεχωριστό στυλ ακουάμπα.
Υπάρχει μια πλούσια ιστορία για ιαπωνικές κούκλες που χρονολογούνται από τις φιγούρες Ντόγκου (8000–200 π.Χ.). και τις ταφικές φιγούρες Χανίουα (300–600 μ.Χ.). Μέχρι τον ενδέκατο αιώνα, οι κούκλες χρησιμοποιούνταν ως αθύρματα καθώς και για προστασία και σε θρησκευτικές τελετές. Κατά τη διάρκεια του φεστιβάλ κούκλας Χιναματσούρι, εμφανίζονται κούκλες Χίνα (雛人形, hina-ningyō). Αυτές είναι φτιαγμένες από άχυρο και ξύλο, βαμμένες και ντυμένες με περίτεχνα υφάσματα με πολλές στρώσεις. Οι κούκλες Νταρούμα είναι σφαιρικές κούκλες με κόκκινα σώματα και λευκά πρόσωπα χωρίς κόρες στα μάτια. Αντιπροσωπεύουν τον Μποντιντάρμα, τον Ανατολικό Ινδό που ίδρυσε το Ζεν, και χρησιμοποιούνται ως γούρια. Οι ξύλινες κούκλες Κοκέσι δεν έχουν χέρια ή πόδια, αλλά μεγάλο κεφάλι και κυλινδρικό σώμα, που αντιπροσωπεύουν μικρά κορίτσια.
Οι κούκλες, οι μαριονέτες και οι μάσκες επιτρέπουν στους απλούς ανθρώπους να δηλώσουν κάτι που είναι αδύνατο στην πραγματική κατάσταση. Σύμφωνα με τους ισλαμικούς κανόνες, η πράξη του χορού στο κοινό, ειδικά για τις γυναίκες, είναι ταμπού. Αλλά οι κούκλες ή οι μαριονέτες έχουν ελεύθερες και ανεξάρτητες ταυτότητες και είναι σε θέση να κάνουν ό,τι δεν είναι εφικτό για το πραγματικό άτομο. Η Λεϊλί είναι μια αρθρωτή κούκλα που χορεύει, η οποία είναι δημοφιλής στους λαούς Λουρ του Ιράν. Το όνομα Λεϊλί προέρχεται από τη λαογραφία και την ιστορία αγάπης της Μέσης Ανατολής, Λέιλα και Μαγνούν. Η Λεϊλί είναι το σύμβολο του πνευματικά όμορφου. Η Λεϊλί επίσης αντιπροσωπεύει και διατηρεί μια πολιτιστική παράδοση, η οποία σταδιακά εξαφανίζεται στην αστική ζωή.
Βιομηχανική εποχή
αριστερά|μικρογραφία|Γερμανική κούκλα από το 1900. Κατά τη διάρκεια του 19ου αιώνα, τα κεφάλια των κούκλων κατασκευάζονταν συχνά από πορσελάνη και συνδυάζονταν με σώμα από δέρμα, ύφασμα, ξύλο ή σύνθετα υλικά. Με την έλευση των πολυμερών και πλαστικών υλικών τον 20ο αιώνα, η κατασκευή κούκλας στράφηκε σε μεγάλο βαθμό σε αυτά τα υλικά. Το χαμηλό κόστος, η ευκολία κατασκευής και η ανθεκτικότητα των πλαστικών υλικών σήμαιναν ότι νέοι τύποι κούκλων θα μπορούσαν να παράγονται μαζικά σε χαμηλότερη τιμή. Τα πρώτα υλικά ήταν το καουτσούκ και η ζελατίνη. Από τα μέσα του 20ου αιώνα, το μαλακό βινύλιο έγινε το κυρίαρχο υλικό, ιδιαίτερα για τις παιδικές κούκλες. Ξεκινώντας τον 20ο αιώνα, κούκλες από πορσελάνη και πλαστικές κατασκευάζονται απευθείας για την αγορά συλλεκτών ενηλίκων. Οι συνθετικές ρητίνες όπως η πολυουρεθάνη μοιάζουν με πορσελάνη στην υφή και χρησιμοποιούνται για συλλεκτικές κούκλες.
Μέχρι τα μέσα του 19ου αιώνα, οι ευρωπαϊκές κούκλες κατασκευάζονταν κυρίως για να αντιπροσωπεύουν ενήλικες. Οι παιδικές κούκλες και η μετέπειτα πανταχού παρούσα κούκλα μωρών εμφανίστηκαν μόλις περί το 1850. Όμως, μέχρι τα τέλη του 19ου αιώνα, οι κούκλες με μωρά και παιδιά είχαν "πλημμυρίσει" την αγορά. Περίπου το 1920, οι κούκλες μωρών συνήθως κατασκευάζονταν από σύνθεση με υφασμάτινο σώμα. Τα μαλλιά, τα μάτια και το στόμα ήταν βαμμένα. Ένα φωνητικό κουτί ήταν ραμμένο στο σώμα που έκλαιγε μα-μα όταν η κούκλα έγερνε, δίνοντάς τους το όνομα κούκλες μαμά (Mama dolls). Κατά τη διάρκεια του 1923, το 80% όλων των κούκλων που πωλήθηκαν σε παιδιά στις Ηνωμένες Πολιτείες ήταν κούκλες Μαμά.
Τα σύγχρονα κουκλόσπιτα έχουν τις ρίζες τους σε ευρωπαϊκές βιτρίνες βρεφικών σπιτιών από τον 17ο αιώνα. Τα πρώτα κουκλόσπιτα ήταν όλα χειροποίητα, αλλά, μετά τη Βιομηχανική Επανάσταση και τον Δεύτερο Παγκόσμιο Πόλεμο, παράγονταν όλο και πιο μαζικά και έγιναν πιο προσιτά. Τα παιδικά κουκλόσπιτα κατά τον 20ο αιώνα ήταν κατασκευασμένα από κασσίτερο, πλαστικό και ξύλο. Τα σύγχρονα σπίτια για ενήλικες συλλέκτες είναι συνήθως κατασκευασμένα από ξύλο.
Οι πλαστικές φιγούρες δράσης, που συχνά αντιπροσωπεύουν υπερήρωες, διατίθενται κυρίως σε αγόρια. Οι κούκλες μόδας και οι φιγούρες δράσης αποτελούν συχνά μέρος ενός franchise πολυμέσων που μπορεί να περιλαμβάνει ταινίες, τηλεόραση, βιντεοπαιχνίδια και άλλα σχετικά εμπορεύματα.
Επίσης με την έλευση του Διαδικτύου, οι συλλεκτικές κούκλες προσαρμόζονται και πωλούνται ή εμφανίζονται στο διαδίκτυο. Συχνά πωλούνται διαδικτυακά μέσω τοποθεσιών όπως το eBay. Οι ασιατικές κούκλες με μπίλιες χυτεύονται σε συνθετική ρητίνη σε στυλ που έχει περιγραφεί και ως ρεαλιστικό και επηρεασμένο από άνιμε. Οι ασιατικές κούκλες με μπίλιες και οι ασιατικές κούκλες μόδας, όπως οι Pullip και Blythe, προσαρμόζονται συχνά και φωτογραφίζονται. Οι φωτογραφίες κοινοποιούνται σε διαδικτυακές κοινότητες.